Դա 120 րոպեանոց ֆիլմ է, որը պատմում է խաղաղություն, սեր և ազատություն փնտրող 8 տարբեր կերպարների ճակատագրերի մասին: Համադրելով և միավորելով այդ փոխկապակցված պատմությունները՝ ես ուզում եմ ցույց տալ Արցախի բազմազանությունն ու բարդությունը: Այդ յուրահատուկ ինտրիգները կմիավորվեն միևնույն աշխարհագրական դիրքով և ընդհանուր թեմայով՝ ինչպես ապրել և երազել չճանաչված հանրապետությունում: Ճշմարիտ պատմություններով ոգեշնչված այս ֆիլմի միջոցով ես ուզում եմ այս «ուրվական երկրին» հարգանքի տուրք մատուցել: Ես ուզում եմ միջազգային լսարանի համար ճանաչելի դարձնել այս «անդեմ ու անձայն» մարդկանց: Քաղաքական հակամարտությունից բացի, ես խորապես հետաքրքրված եմ այդ «անանունների» պայքարով և հույսերով: